b'\n_START_ARTICLE_\nLaagri\xe2\x80\x93Harku tee\n_START_PARAGRAPH_\nLaagri\xe2\x80\x93Harku tee (registrinumbriga 11401) on k\xc3\xb5rvalmaantee Saue ja Harku vallas. Tee pikkus on 6,3 km. Harkust kuni Laagrini on tee aadressiks Instituudi tee ja Laagri alevikus Veskitammi t\xc3\xa4nav._NEWLINE_Tee saab alguse Tallinn\xe2\x80\x93P\xc3\xa4rnu\xe2\x80\x93Ikla maantee 14. kilomeetril Laagri alevikus. Tee kulgeb l\xc3\xa4bi Laagri ja Harku aleviku ning Alliku ja H\xc3\xbc\xc3\xbcru k\xc3\xbcla. Tee l\xc3\xb5peb Tallinn\xe2\x80\x93Paldiski maantee 13. kilomeetril H\xc3\xbc\xc3\xbcru k\xc3\xbcla ja Harku aleviku piiril. _NEWLINE_Tee \xc3\xbcletab \xc3\xbche silla (Laagri sild \xc3\xbcle P\xc3\xa4\xc3\xa4sk\xc3\xbcla j\xc3\xb5e tee teisel kilomeetril) ja 10 truupi. Tee teise ja kolmanda kilomeetri vahel on ringristmik maanteega 11420. Teele j\xc3\xa4\xc3\xa4b 7 bussipeatust: Rahnu, Metsa, Pilliroo, Alliku, Tammem\xc3\xa4e, Rohtla ja Eri._NEWLINE_2017. aastal valmis maantee k\xc3\xb5rval kulgev kergliiklustee._NEWLINE_Tee on asfaltkattega. Tee klass on V. Liiklussagedus teel on 1000\xe2\x80\x933000 autot \xc3\xb6\xc3\xb6p\xc3\xa4evas, Harku alevikus 3000\xe2\x80\x936000 autot \xc3\xb6\xc3\xb6p\xc3\xa4evas. Kiiruspiirang 50 km/h on Alliku k\xc3\xbclas ning Harku ja Laagri alevikus, \xc3\xbclej\xc3\xa4\xc3\xa4nud teel on piirang 70 km/h. Teevalgustus on maantee p\xc3\xb5hilistel rismikel ja kergliiklustee \xc3\xa4\xc3\xa4res kogu tema pikkuses.'